
Projektas

LIETUVOS RESPUBLIKOS
SOCIALINĖS APSAUGOS IR DARBO MINISTRAS

ĮSAKYMAS
DĖL LIETUVOS RESPUBLIKOS SOCIALINĖS APSAUGOS IR DARBO MINISTRO 
2006 M. BALANDŽIO 5 D. ĮSAKYMO NR. A1-92 „DĖL SOCIALINIŲ PASLAUGŲ SRITIES DARBUOTOJŲ PROFESINĖS KOMPETENCIJOS TOBULINIMO TVARKOS APRAŠO BEI SOCIALINIŲ DARBUOTOJŲ IR SOCIALINIŲ PASLAUGŲ ĮSTAIGŲ VADOVŲ ATESTACIJOS TVARKOS APRAŠO PATVIRTINIMO“ PAKEITIMO

Nr. 
Vilnius

. Pakeičiu Lietuvos Respublikos socialinės apsaugos ir darbo ministro 2006 m. balandžio 5 d. įsakymą Nr. A1-92 „Dėl Socialinių paslaugų srities darbuotojų profesinės kompetencijos tobulinimo tvarkos aprašo bei Socialinių darbuotojų ir socialinių paslaugų įstaigų vadovų atestacijos tvarkos aprašo patvirtinimo“:
. Pakeičiu nurodytu įsakymu patvirtintą Socialinių paslaugų srities darbuotojų profesinės kompetencijos tobulinimo tvarkos aprašą:
. Pakeičiu 9 punktą ir jį išdėstau taip:
„. Profesinės kompetencijos tobulinimo tvarkos aprašo 8.1 papunktyje nurodytas programas gali vykdyti Profesinių kompetencijų tobulinimo centras, kitos įstaigos, organizuojančios socialinių paslaugų srities darbuotojų profesinės kompetencijos tobulinimo mokymus.“
. Pakeičiu 27 punktą ir jį išdėstau taip:
„. Supervizijai vadovauja supervizoriai, baigę specialias supervizorių rengimo studijas ar mokymus ir turintys tai patvirtinantį dokumentą (atestatą, pažymėjimą). Supervizijų metu aptarti klausimai, įvardytos situacijos, išsakyti jausmai, mintys, požiūriai, asmeniniai duomenys yra konfidenciali informacija. Supervizijos nėra dokumentuojamos. Pasibaigus supervizijai, joje dalyvavusiam darbuotojui išduodamas pažymėjimas, kuriame nurodoma darbuotojo vardas, pavardė, įstaigos, kuri organizavo superviziją, pavadinimas, supervizijos data ir trukmė (akademinėmis valandomis). Pažymėjimo kopiją tiesiogiai ar elektroniniu paštu darbuotojas perduoda įstaigai, kurioje dirba.“
. Pripažįstu netekusiu galios VI skyrių.
. Pakeičiu nurodytu įsakymu patvirtintą Socialinių darbuotojų ir socialinių paslaugų įstaigų vadovų atestacijos tvarkos aprašą:
. Pakeičiu 7.1 papunktį ir jį išdėstau taip:
„. nepertraukiamąjį socialinio darbo stažą prašymo atestuoti pateikimo dieną;“.
. Pakeičiu 9 punktą ir jį išdėstau taip:
„. Socialinių darbuotojų profesinės kompetencijos tobulinimo trukmė vertinama pagal tai, kokios trukmės (akademinėmis valandomis) profesinės kompetencijos tobulinimo programose, supervizijose, seminaruose, konferencijose jie dalyvavo.“
. Papildau 91 punktu:
„. Jeigu socialinis darbuotojas Tvarkos aprašo 21.4 papunktyje nurodytu laikotarpiu per kalendorinius metus ilgiau kaip 6 mėnesius nedirbo dėl darbuotojo laikinojo nedarbingumo ar sergančių šeimos narių slaugymo, nėštumo, gimdymo atostogų ir vaiko priežiūros atostogų, taip  pat tėvystės ir vaiko priežiūros atostogų, Tvarkos aprašo 1 priede nustatyti profesinės kompetencijos tobulinimo trukmės reikalavimai (įskaitant dalyvavimą supervizijose ir intervizijose) atitinkamais kalendoriniais  metais netaikomi.“
. Pakeičiu 16 punktą ir jį išdėstau taip:
„. Socialinių paslaugų įstaigų vadovų profesinės kompetencijos tobulinimo trukmė vertinama pagal tai, kokios trukmės (akademinėmis valandomis) profesinės kompetencijos tobulinimo programose, supervizijose, seminaruose, konferencijose jie dalyvavo.“
. Papildau 161 punktu:
„. Jei socialinių paslaugų įstaigos vadovas Tvarkos aprašo 23.4 papunktyje nurodytu laikotarpiu per kalendorinius metus ilgiau kaip 6 mėnesius nedirbo dėl darbuotojo laikinojo nedarbingumo ar sergančių šeimos narių slaugymo, nėštumo, gimdymo atostogų ir vaiko priežiūros atostogų, taip  pat tėvystės ir vaiko priežiūros atostogų, Tvarkos aprašo 5 priede nustatyti profesinės kompetencijos tobulinimo trukmės reikalavimai (įskaitant  dalyvavimą supervizijose) atitinkamais kalendoriniais metais netaikomi.“
. Pakeičiu 20 punktą ir jį išdėstau taip:
„. Socialiniai darbuotojai, pageidaujantys įgyti kvalifikacinę kategoriją, prašymą atestuoti ir visus jų atestacijai atlikti reikalingus dokumentus (ar jų kopijas), nurodytus Tvarkos aprašo 21 punkte, pateikia Departamentui elektroniniu būdu per Departamento informacinę sistemą.“
. Pakeičiu 21.4 papunktį ir jį išdėstau taip:
„. profesinės kompetencijos tobulinimą (įskaitant dalyvavimą supervizijose ir intervizijose) per pastarųjų metų laikotarpį, atitinkantį Tvarkos aprašo 1 priede nustatytus nepertraukiamojo socialinio darbo stažo reikalavimus norimai įgyti kvalifikacinei kategorijai prašymo atestuoti pateikimo dieną, patvirtinančių dokumentų kopijas.“
. Pakeičiu 21.5 papunktį ir jį išdėstau taip:
„. socialinio darbuotojo praktinės veiklos vertintojo ne anksčiau nei prieš 6 mėnesius iki prašymo atestuoti pateikimo dienos užpildytą ir elektroniniu parašu pasirašytą Tvarkos aprašo 2 priede nustatytą formą .adoc formatu ar paprastu parašu pasirašyto šio dokumento kopiją .pdf formatu arba kitu lygiaverčiu formatu;“
. Pakeičiu 21.6 papunktį ir jį išdėstau taip:
„.  elektroniniu parašu pasirašytą savianalizės anketą, parengtą ne anksčiau nei prieš 6 mėnesius iki prašymo atestuoti pateikimo dienos užpildytą pagal Tvarkos aprašo 3 priede nustatytą formą .adoc formatu ar paprastu parašu pasirašyto šio dokumento kopiją .pdf formatu arba kitu lygiaverčiu formatu;“.
. Pakeičiu 22 punktą ir jį išdėstau taip:
„. Socialinių paslaugų įstaigų vadovai, pageidaujantys įgyti kvalifikacinę kategoriją, prašymą atestuoti ir visus atestacijai atlikti reikalingus dokumentus (ar jų kopijas), nurodytus Tvarkos aprašo 23 punkte, pateikia Departamentui elektroniniu būdu per Departamento informacinę sistemą.“
. Pakeičiu 23.4 papunktį ir jį išdėstau taip:
„.  profesinės kompetencijos tobulinimą (įskaitant dalyvavimą supervizijose) per pastarųjų metų laikotarpį, atitinkantį Tvarkos aprašo 5 priede nustatytus vadovavimo socialinių paslaugų įstaigai patirties (metais) reikalavimus norimai įgyti kvalifikacinei kategorijai prašymo atestuoti pateikimo dieną, patvirtinančių dokumentų kopijas.“ 
. Pakeičiu 23.5 papunktį ir jį išdėstau taip:
„. elektroniniu parašu pasirašytą savianalizės anketą, parengtą ne anksčiau nei prieš 3 mėnesius iki prašymo atestuoti pateikimo dienos pagal Tvarkos aprašo 7 priede nustatytą formą .adoc formatu ar paprastu parašu pasirašyto šio dokumento kopiją .pdf formatu arba kitu lygiaverčiu formatu;“.
. Pakeičiu 23.6 papunktį ir jį išdėstau taip:
„. socialinių paslaugų įstaigos vadovo ne anksčiau nei prieš 3 mėnesius iki prašymo atestuoti pateikimo dienos užpildytą ir elektroniniu parašu pasirašytą praktinės veiklos vertintojo formą, nustatytą Tvarkos aprašo 6 priede, .adoc formatu ar paprastu parašu pasirašyto šio dokumento kopiją .pdf formatu arba kitu lygiaverčiu formatu;“.
. Pakeičiu 24 punktą ir jį išdėstau taip:
„. Departamentas per 20 darbo dienų nuo prašymo atestuoti gavimo dienos patikrina, ar kartu su prašymu pateikti visi socialinio darbuotojo ar socialinių paslaugų įstaigos vadovo atestacijai atlikti reikalingi dokumentai, nurodyti Tvarkos aprašo 21 ir 23 punktuose. Jei socialinis darbuotojas ar socialinių paslaugų įstaigos vadovas nepateikia visų Tvarkos aprašo 21 ir 23 punktuose nurodytų dokumentų, Departamentas per Departamento informacinę sistemą apie tai informuoja socialinį darbuotoją ar socialinių paslaugų įstaigos vadovą. Patikslintas prašymas atestuoti ir (ar) papildomi dokumentai pateikiami ne vėliau kaip per 10 darbo dienų elektroniniu būdu per Departamento informacinę sistemą. Departamentas per 20 darbo dienų nuo patikslinto prašymo atestuoti ir (ar) papildomų dokumentų gavimo dienos, patikrina šių dokumentų teisingumą. Nepateikus patikslinto prašymo ir (ar) visų reikalingų ir tinkamai užpildytų dokumentų per nustatytą terminą, socialinio darbuotojo ar socialinių paslaugų įstaigos vadovo pateiktas prašymas atestuoti atmetamas.
. Pakeičiu 1 priedo lentelės ketvirtąją pastraipą ir ją išdėstau taip:
„Profesinės kompetencijos tobulinimo trukmė per kalendorinius metus  (akademinėmis val.)	Nepertraukiamasis socialinio darbo stažas (metais)	Profesinės kompetencijos tobulinimo trukmė per kalendorinius metus  (akademinėmis val.)	Nepertraukiamasis socialinio darbo stažas (metais)	Profesinės kompetencijos tobulinimo trukmė per kalendorinius metus  (akademinėmis val.)	Nepertraukiamasis socialinio darbo stažas (metais)“.


. N u s t a t a u, kad socialiniai darbuotojai ir socialinių paslaugų įstaigų vadovai, pateikę dokumentus dėl atestacijos iki įsigaliojant šiam įsakymui, atestuojami vadovaujantis iki įsigaliojant šiam įsakymui galiojusio Socialinių darbuotojų ir socialinių paslaugų įstaigų vadovų  atestacijos tvarkos aprašo nuostatomis, išskyrus profesinės kompetencijos tobulinimo trukmės vertinimą (įskaitant dalyvavimą supervizijose ir intervizijose) jų laikinojo nedarbingumo ar sergančių šeimos narių slaugymo, nėštumo, gimdymo atostogų ir vaiko priežiūros atostogų, taip  pat tėvystės ir vaiko priežiūros atostogų laikotarpiu.

